આ સંપૂર્ણ પુસ્તક દરેક યુવાને લગ્ન કરતા પહેલા અવશ્ય વાચવું જોઈએ. આપણા શાસ્ત્રોમાં 16 સંસ્કારની વાત વૈજ્ઞાનિક રીતે આપેલી જ છે. પરંતુ આજના કાળમાં સંસ્કારોની આવશ્યક સમજવી અને તેના માટે પ્રમાણિક પ્રયત્ન કરવો,તે ભુલાતું જાય છે.ઈશ્વરે આપણને વિશિષ્ટ હેતુસર આ દુનિયામાં મોકલ્યા હોય, તો એક બુદ્ધિશાળી માનવી ( માનવી એટલે જે પશુ નથી તે. પશુ કરતા વિશિષ્ટ રીતે વિચારી શકે અને આચરણમાં મૂકી શકે, તે જ સાચો મનુષ્ય ) તરીકે આપણે આપણા જીવનમાં આવા સંસ્કારોના સિંચન માટે પ્રયત્ન કરવો જ જોઈએ. જેથી આપણે પ્રભુને ગમે તેવું જીવન બનાવી, પ્રભુનો આપણને આ દુનિયામાં મોકલવાનો હેતુ પૂરો કર્યાનો સંતોષ પ્રાપ્ત કરી શકીએ.